Awazê Çiya

Awazê Çiya komeke muzîkê ye ku li Çiyayên Qendîlê hatiye damezirandin û hemî xebatên xwe yên muzîkê li wir berdewam dike. Endamên koma muzîkê bi tevahî ji gerîlayên Partiya Karkerên Kurdistanê pêk tên ku li gel muzîkên di derbarê çîrok û jiyana gerîlayan de, muzîka gelêrî jî çêdikin.

 Dîroka komê 
Yekem car di sala 2001ê de, kom wekê Koma Mizgîn derketiye holê ku bingeha koma muzîkê ya pêşerojê pêk aniye. Di sala 2006an de, koma sereke hatiye damezrandin û hin materyalên muzîkê hatin amadekirin ku paşê di albûma yekem Siya Jîn de hatine weşandin. Paşê komê biryar daye ku navê xwe wekê Awazê Çiya biguherîne.

Koma muzîkê heya roja îro gelek endamê xwe di şerê pevçûnan de windakiriye. Ev stranbêjên ku endamên komê bûn Delîla Mayeser, Zerdeşt Dêrsim, Devrim Dîlok, Michael Panser, Zanîn Herekol, Şoreş Semsûr, Ronî Wan û Agir Serîhildan di êrîşê û di şerên li hemberî gerîlayên Partiya Karkerên Kurdistanê de jiyana xwe jidest dane.

 Endamên komê 
 Endamên despêkê 
 Bermal Çem
 Tekoşîn Cûdî
 Argeş Delîla
 Viyan Kiçî
 Hedar Rûbar

 Stîla komê 
Kom bi taybetî stranên şoreşgerî çêkirine ku mijarên sereke yên stranên komê bi têkoşîna serxwebûna Kurdistanê ve girêdayî ne. Kom di stranên xwe de îdeal û prensîbên tevgera Partiya Karkerên Kurdistanê bilind dikin ku bi vî awayî muzîkên di derbarê bûyerên jiyana gerîlayan çêkirine. Koma muzîkê bi vê awayê albuma xwe yê bi navê "Botan" ku di sala 2020an weşandine, ji bo mirina şervanên Partiya Karkerên Kurdistanê ku di şerê di sala 2016an de li li Cizîrê jiyana xwe ji dest dane de hatiye çêkirin. Damezrînerê komê, Bermal Çem, mijara xebata xwe wiha rave kiriye: "koma yekem stranên li ser welat, li ser hevalên şehîd, li ser azadiyê digotin".

Ji aliyê muzîkê ve karê komê hêmanên muzîka gelêrî, muzîka cîhanî û her wiha celebên populer ên nûjen ên wekê muzîka rockê çêdikin. Muzîkjenên komê hem amûrên gelêrî û hem jî yên "rojavayî" (gîtarên elektronîkî, sentezator, hwd.) jen didin.

 Dîskografî 
 Album 
 Siya Jîn (2018)
 Botan (2020)
 Destane Me (2023)
 Dara Jiyanê (2025)

 Çavkanî 

Kategorî:Komên muzîkê